Na osnovu člana 32 stav 1 tačka 16 Zakona o lokalnoj samoupravi ("Službeni list RCG", broj 42/03, 28/04, 75/05, 13/06 i “Službeni list CG” broj 88/09, 3/10, 73/10, 38/12, 10/14,57/14, 3/16) i člana 68 Statuta Opštine Žabljak ("Službeni list CG- Opštinski propisi" broj 6/11), Predsjednik Opštine Žabljak donosi

**PRAVILNIK**

**O NAČINU I USLOVIMA ZA OSTVARIVANJE JEDNOKRATNE NOVČANE POMOĆI NA TERITORIJI OPŠTINE ŽABLJAK**

**Član 1**

Ovim Pravilnikom, utvrđuje se pravo na jednokratnu novčanu pomoć (u daljem tekstu: pomoć), način i uslovi za dobijanje pomoći lica u teškoj materijalnoj situaciji.

**Član 2**

Pravo na pomoć mogu ostvariti državljani Crne Gore koji imaju prebivalište na teritoriji opštine Žabljak.

Izuzetno, u naročito teškim slučajevima pravo na jednokratnu novčanu pomoć, može u skladu sa odredbama ovog Pravilnika ostvariti državljanin Crne Gore koji ima prebivalište u nekoj drugoj opštini na teritoriji Crne Gore.

**Član 3**

Pravo na pomoć, lice može ostvariti na osnovu zahtjeva uz koji prilaže potrebnu dokumentaciju.

Potrebnu dokumentaciju iz stave 1 čine:

* dokaz o visini mjesečnih primanja podnosioca zahtjeva i članova domaćinstva,
* ljekarska dokumentacija,
* dokazi koji ukazuju na nastanak trenutno teškog materijalnog stanja,
* drugi dokazi.

Ukoliko lice nema mjesečnih primanja, prilaže dokaz da se nalazi na evidenciji Zavoda za zapošljavanje Kancelarija Žabljak.

Uvjerenje iz alineje 3 se prilaže ukoliko je pomoć potrebna za liječenje podnosioca zahtjeva ili člana domaćinstva.

**Član 4**

Iznos pomoći zavisi od:

* visine mjesečnih primanja,
* broja članova domaćinstva,
* zdravstvenog stanja podnosioca zahtjeva ili članova domaćinstva,
* starosne strukture članova domaćinstva.

**Član 5**

Iznos jednokratne novčane pomoći ne može biti veći od 200 eura, a navedeno pravo može se ostvariti najviše dva puta u toku kalendarske godine.

Izuzetno, licima u veoma teškoj materijalnoj situaciji jednokratna novčana pomoć može se odobriti u iznosu koji ne može biti veći od 400 eura.

U hitnim slučajevima (smrt, teška bolest, invalidnost, elementarne nepogode i dr.) jednokratna novčana pomoć može se odobriti u visini do 600 eura, a određivaće se za svaki konkretan slučaj prema stvarnim potrebama.

**Član 6**

Zahtjev za ostvarivanje prava na jednokratnu novčanu pomoć iz člana 2 ovog Pravilnika, podnosi se na arhivi Predsjednika Opštine, na unaprijed utvrđenom obrascu.

Postupak za ostvarivanje prava po zahtjevu iz stava 1 ovog člana vodi Sekretarijat za upravu i društvene djelatnosti Opštine Žabljak.

 **Član 7**

Sekretarijat za upravu i društvene djelatnosti cijeni postojanje činjenica i okolnosti istaknutih u zahtjevu i na osnovu istih predlaže vrstu i visinu pomoći.

Na osnovu predloga Sekretarijata, Predsjednik Opštine donosi zaključak o isplati novčane pomoći.

U hitnim slučajevima, jednokratnu novčanu pomoć može odobriti predsjednik Opštine, bez sprovođenja prethodno navedenog postupka.

**Član 8**

Sredstva za isplatu pomoći po ovom Pravilniku obezbjeđuju se u Budžetu Opštine Žabljak za svaku kalendarsku godinu, u skladu sa finansijskim mogućnostima Opštine.

**Član 9**

Pravilnik stupa na snagu danom donošenja, a objaviće se na oglasnoj tabli i na sajtu Opštine.

Broj: 553/16- 01- 1101
Žabljak, 09. 06. 2016. godine

 Predsjednik Opštine

 Veselin Vukićević s.r.